Niklas Bäckström
Jääkiekon SM-liigassa Bäckström on edustanut kasvattajaseuransa Helsingin IFK:n lisäksi SaiPaa ja Oulun Kärppiä, jossa hän voitti kaksi SM-kultaa vuosina 2004 ja 2005. Kaudella 2000–2001 hän pelasi Ruotsin Elitserienissä AIK IF:n joukkueessa.
Mattias Bäckman
Bäckman on Linköping HC:n oma kasvatti. Hän debytoi seuran Elitserien-joukkueessa vain 17-vuotiaana kaudella 2009–2010, jolloin Bäckman pelasi siellä viisi runkosarjaottelua ilman tehopisteitä. Hän jäi kolmessa ensimmäisessä Elitserien-ottelussaan vielä ilman peliaikaa, mutta sai ensimmäiset jääaikansa 14. tammikuuta 2010 vieraissa Frölunda HC:tä vastaan. Samassa kuussa Bäckman teki Linköpingin kanssa kaksivuotisen Elitserien-sopimuksen. Kauden 2010–2011 hän pelasi vielä suurimmaksi osaksi seuran J20-junioreissa. Bäckman pelasi Linköpingin Elitserien-joukkueessa kuusi runkosarja- ja viisi European Trophy -ottelua ilman tehopisteitä.